BIOGRAPHIE ET CIRCONSTANCES DU DÉCÈS D’ALFRED NZONDOMYO
BIOGRAPHIE ET CIRCONSTANCES DU DÉCÈS D’ALFRED NZONDOMYO
Na cadre ya masolo, tomeka naino kozongela mpo na ba générations ya sika, masolo ya ekolo na miso, mingi na oyo etali liwa ya ba politiciens oyo e bima à tort ou à raison que ezali empoissonnement ! Tolobela cas ya ALFRED NZONDOMYO a Dokpe Lingo
Ye abotami na mokolo mua 30 décembre 1931 na village ya Libenge-Kete, territoire ya Libenge, district ya Congo-Ubangi, province ya Coquilhatville. Azali Ngbaka-gbaya. Abandi ba kelasi na ye na Libenge-Kete mpe tango asilisi école primaire, akoti na Petit séminaire ya Molegbe mpe a continuer ba kelasi na Grand séminaire ya Nyangara esika atangi pendant 5 ans, dont : 3 ans ya philosophie mpe 2 ans ya théologie. Asilisi kuna na 1954. Na mbula moko wana abandi kotangisa na Petit séminaire ya Molegbe tee abuakisi na ye nzela ya vocation sacerdotal. Yango wana na 1956 azui mosala en tant que Commis ya 3 ième classe na administration territoriale coloniale na Libenge mpe na 1958 akomi agent territorial toujours na Libenge.
Tango Congo ekomi indépendant na 30 juin 1960, Azui ebonga ya Directeur provincial na information na province ya Coquilhatville. Na septembre1962 aponami comme Président ya Conseil provincial ya Ubangi (yango ezalaki na ba territoire ya Gemena, Libenge, Businga, Bosobolo, Banzyville, Kungu na Budjala). Na sanza elandi, na octobre 1962, gouvernement Adoula e dissoudre gouvernement provincial ya Ubangi, oyo ekambami na Nzondomyo sans étiquette (indépendant). Maponami masalemi lisusu mpe Nzondomyo aponami lisusu en qualité ya Président ya province ya Ubangi. Cette fois-ci akomi membre ya Mouvement pour l’Evolution Démocratique Africain (M.E.D.A). Atikali wana tee na juillet 1965, mpo aponamaki na députation nationale na maponami masalemaki wuta 18 mars tee na 30 avril 1965.
Mandat parlementaire ebandi na septembre 1965 tee na juin 1967. Na législature oyo, Nzondomyo azalaki Deuxième Secrétaire parlementaire na Bureau ya Assemblée nationale oyo ekambami na Président Yvon Kimpiob. Na tango Constitution ya deuxième République esalemi na 24 juin 1967, neti ba Parlementaires (Députés na ba Sénateurs) baponamaki selon Constitution ya Luluabourg ya 1er août 1964, bakomaki na mikakatano mpo Constitution ya 24 juin 1967 ebomaki Sénat mpe etiki Chambre ya ba Députés. Donc, Parlement eyaki kokoma monocamérale. Ba Parlementaires bakomaki na bango kolekisa heure kuna tee na maponami oyo esalemaki na mokolo mua 15 novembre 1970.
Pendant que azali Député national, Nzondomyo, aponami na Bureau politique, akomi Commissaire politique mpe apikami na ebonga wana kobanda na 8 mars 1969 tee na 3 février 1976. Dans la foulée, Bureau Politique ya Mouvement populaire de la Révolution (M.P.R.) parti-Etat e proposer kombo na ye parmi ba candidats Députés nationaux tango Congrès ordinaire ya M.P.R. parti-Etat esalemaki na mokolo mua 19 septembre 1970, na Cité du parti na N’Sele. Bien sûr aponami Député national mpe membre ya Bureau ya Assemble nationale, na poste ya Premier Secrétaire parlementaire, sous la Présidence ya André Bo-Boliko. Avant wana, na juin 1970 aponamaki comme membre ya comité chargé ya réforme structurelle ya M.P.R. parti-Etat.
Na janvier 1971, akomi Secrétaire général adjoint ya Comité Exécutif national ya M.P.R. parti-Etat. Le 18 octobre 1972, akomi Ministre ya Justice. Azali ko cumuler mandat ya Député national, akomi Secrétaire général adjoint ya Comité Exécutif national mpe sika Ministre ya Justice tee na 1975.
Na mokolo mua 2 novembre 1975, ba élections authentiques esalemi, c’est-à-dire ba Commissaires du Peuple (Député national) bazali koponama par applaudissement sur proposition ya ba listes oyo Bureau politique e proposer. Nzondomyo alongi mpe akomi lisusu Commissaire du Peuple, Président ya Commission politique, administrative et judiciaire ya Conseil législatif national (Assemblée nationale).
Suite na première guerre ya Shaba (Katanga) wuta 8 mars 1977 tee na 26 Mai 1977, ba Américains ba sengaki Président Mobutu ameka ko libéraliser vie politique ya Zaïre. Esengelaki ba élections législatives esalema mpe esalemaki na mikolo mia 15 na 16 octobre 1977. Législature oyo nde eyaki na ko traduire oyo peuple azali kokanisa, ememi liberté d’expression, contrôle parlementaire, interpellation ya bakonzi na niveau nionso, etc. Nzondomyo aponamaki lisusu mpe atikali Commissaire du Peuple, azui ebonga ya Vice-président ya Conseil législatif wuta 1er novembre tee na 11 avril 1980.
Ba commissaires du Peuple ya législature oyo bazali penza kosala mosala na bango en respectant séparation ya pouvoir mpe ko rappeler rôle na bango ya organe ya kokela mibeko, ko contrôler gouvernement na niveau nionso mpe kosala ba enquêtes na ba interpellations parlementaires. Londende oyo nde eyaki ko faire perdre Bo-Boliko ebonga ya Président ya Conseil législatif na mars 1979.
Na mokolo mua 11 avril 1980, sur proposition ya Président Mobutu, Conseil législatif national eponi Nzondomyo Président ya Parlement en remplacement ya Ileo Songo Amba oyo azalaki Président wuta mars 1979 tee na avril 1980.
Na 2 août 1980, aponami lisusu na Président Mobutu (neti akomi Président ya Assemblée nationale, Corps constitué de la République, de droit esengeli azala membre ya Bureau politique mpe ya Comité central ya M.P.R. parti-Etat) comme Commissaire politique, membre ya Bureau politique ya M.P.R. parti-Etat. Le 2 septembre 1980, Président Mobutu aponi ye comme membre ya Comité central ya M.P.R. parti-Etat.
Na maponani ma 18 na 19 Septembre 1982 mpo na ba Commissaire du Peuple, Nzondomyo aponami lisusu mpe reconduit na ebonga ya Président ya Conseil législatif. Asilisaki mandat na ye te mpo akufi na mokolo mua 3 mars 1984. Azalaki mpe Président en exercice ya Comité exécutif de ya Union des Parlementaires Africains (U.P.A.)
NDENGE NINI NZONDOMIO AKUTANI NA LIWA ?
Sika, ndenge nini Nzondomyo akutani na liwa ? Rentrée parlementaire esengeleki ebanda na session ordinaire ya 15 mars 1984. Azalaki na vacances na Gemena. Na nzela ya kozonga na Kinshasa, aleki na Ngbado-Lite kokutana na Président Mobutu mpo na kosolola masolo na oyo etali rentrée wana notamment na oyo etali contrôle ya Parlement sima ya ndenge ekomaki kosala contrôle parlementaire na niveau nionso : Ministres, gouverneurs des provinces, ba dirigeants ya ba entreprises publiques de l’Etat. Kosolola mpe na perspective ya élection présidentielle oyo esengeli esalema na mikolo mia 28 na 29 juillet 1984. Nzondomyo azali moko ya ba oyo bapesaki likanisi ya kopesa Président Mobutu pouvoir ya ko dissoudre Assemblée nationale sima ya consultation ya Bureau na yango, Bureau oyo ezali diriger na Nzondomyo ye moko. Donc, fini ba contrôles oyo esalemaki na période ya Bo-Boliko. En plus, asala tout mpo na ko freiner ba velléités ya changement ekumbami na ba 13 parlementaires.
Akomi na Gbado le 3 mars mpo na kokutana na Président, mpe lobi na yango azui avion akende na Kinshasa ko préparer rentrée ya session ordinaire ya Conseil législatif ya 15 mars 1984. En plein masolo, asali rupture ya anévrisme, akueyi wana devant Président Mobutu. Ba meki ko secourir ye na corps médical ya Président, esimbi te. Akufi ! Décision ezuami ya komema ye noki noki na Kinshasa mpo na kotia corps na morgue. Bakumba ye na avion présidentiel militaire Hercule C130 ya Force Aérienne Zaïroise (F.A.Z.A.) tee na Kinshasa. A partir ya base militaire ya N’djili, ambulance ezalaki kozela kaka na tarmac wana. Bamemi ye na Ngaliema. Awa nde cafouillage esalemaki mpe ememi rumeur ya empoisonnement : Ambulance eye na mutu sans sirène hurlante mpe ezali na yango ko rouler normalement sans problème. Ekoti, ekeyi tee na urgence. Tango babibisi Nzondomyo, curieusement, mutu oyo aye na ambulance, en soi-disant état d’urgence, bazali ko zongisa ye mayi te, azali même pas na masque ya oxygène mpe pire, bafinika ye elamba ya pembe tee na mutu. En bref, ebembe nde eyaki na Ngaliema. Basali très peu de temps na entrée ya urgence wana, juste mpo na koyeba ndenge nini bakoki kolekisa ye na morgue mpe mbala moko bakeyi na ye kuna. Na butu wana, médecin légiste aya, asali autopsie, alobi que akufi mpo nerf ya mutu ekatani (anévrisme). Joseph Ileo, afandi juste na croissement ya avenue des cliniques na avenue oyo ekota na entrée véhicules mpe visiteurs ya Clinique Ngaliema ( ndadu na ye ezali juste en face na siège ya SO.TEX.KI. na Kinshasa) à 2 minutes à pieds. Aya wana kotuna ndenge nini ?
Bisalasala oyo nde penza epesaki impression que Nzondomyo azalaki empoissonner nzoka nde akufaki na likambo mosusu ! Ezalaki choc makasi mpo na Président Mobutu mpo azalaki ko compter mingi na Nzondomyo surtout que azalaki na deux valeurs essentielles oyo ezalaki ko compter mingi na miso na ye : loyauté na fidélité. To bunga te que azali figure politique munene ya région (province) ya Equateur mpe azali na poids politique makasi na M.P.R. mpe Président influent ya Conseil législatif
Sika, tozongela naino ba rumeurs persistantes ya empoissonnement. Ba services spéciaux et de renseignements ekoki kosala opération ya niveau ya amateurisme ya lolenge wana te. Il est inimaginable ya koleka mutu esika kaka bozali kolia mpe kosolola na ye. Soki penza Président Mobutu azalaki na intention ya koleka Nzondomyo, ba services bayebaki talon d’Achille na ye : basi. Azalaki irrésistible na basi. Abandaki kobala en désordre mpe kosombela basi wana ba ndaku na Kinshasa. Justement mpo na kolakisa réussite économique et sociale na ye. Yango ezali mpe façon ya kolakisa ba signes extérieurs ya richesse na prestige ya mobali mpo azali capable ya ko entretenir basi ebele mpe kozua bango na ba familles na bango en charge sans kobunga que azalaki mpe na passion sexuelle accentuée. Même Rochereau Tabu na Justin Marie Bomboko bakokaki ko battre ye te côté wana !!! Connaissant point faible oyo, soki il fallait ko éliminer ye, facilement une hirondelle akokaki kosala boulot sans kotika la moindre trace mpe elingaki koleka loin ya Maréchal.
En revanche, esengeli ko souligner démarche ya Président Mobutu, contraire na respect ya protocole ya sécurité éloignée na rapprochée. Au fait, esika nionso Président azuami, esengeli azala na moyen de transport d’urgence en permanence notamment : avion na hélicoptère. En acceptant kotinda le seul avion en permanence, Hercule C130 ekumba nzoto ya Nzondomyo na Kinshasa, a s’exposaki mpo atikalaki sans avion. Situation moko inadmissible même soki avion yango esala aller-retour, kasi azangaki avion pendant 4 heures. Bon, neti ye moko azali Commandant suprême mpe azalaki na ba facultés na ye nionso, sécurité rapprochée na ye ekokaki ko contraindre ye te, kasi ezalaki très angoissant !
Matanga officiel ua Nzondomyo esalema na Parlement tee tango bakundi corps. Sima, matanga e continuer epayi na ye na avenue Echangeur, na quartier Camps Riche, na Lemba. Kuna nde première épouse na ye Germaine Nzale asalaki matanga na bana nionso, une quarantaine. Na matanga wana, ba folles rumeurs nini elobamaki te ? Kasi, nionso wana ezalaki kaka ba campagnes. Mais, tolobi te que, baleka batu te ! Ba cas ezali mpe misusu ba erreurs ya kobosana antidote, combinaison ratée, voir dosage excessif e revesa.
KASONGO MUKUNJI, Premier Vice-président ya Conseil législatif nde akitanaki ye na ebonga ya Président, le 5 mars 1984, mpe KALUME MWANA KAHAMBWE oyo azalaki Deuxième Vice-président, ayaki kokoma premier Vice-président.
Hors mandats politiques, Nzondomyo azalaki mpe Président ya Compagnie Maritime Zaïroise (C.M.Z.) kobanda 1978 tee na 1980, mpe na 1980 atikali Administrateur. Administrateur na Agence Maritime du Zaïre (A.MI.ZA.) wuta 1978. Administrateur na Combinat Industriel de Gemena (COM.IN.GEN.) banda zaïrianisation na 1973. Administrateur Directeur général ya Reauto wuta 1974. Propriétaire ya ba plantations ya café, cacao na palmiers. Ba Elevages ya bovins.
DISTINCTIONS HONORIFIQUES
Officier ya Ordre national ya Léopard, Commandeur ya Ordre national ya Léopard, Grand officier ya Ordre national ya Léopard mpe Grand cordon ya Ordre national du Léopard, Commander of the Order of the Federal Republic (CFR) ya Nigeria, Ordre du Mérite pour la Fondation nationale ya Corée du Sud.
Patriotiquement,
Emmanuel Kandolo
fra_Latn fra_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn fra_Latn swh_Latn